kardosdrur/scandi-wiki huggingface dataset:
Legepladsen (album)

Legepladsen er Gnags' 21. studiealbum, udgivet i 2008 af Sony BMG og Genlyd Grammofon. På albummet var Gnags reduceret til en kvartet bestående af Peter A.G. Nielsen, Mads Michelsen, Mika Vandborg og Bastian Sjelberg. Dermed var Peter A.G. Nielsen den eneste tilbageværende, der havde været medlem før 1981, hvor Michelsen trådte ind i gruppen. Musikken på Legepladsen blev af gruppen betegnet som en "en klassisk groovy Gnags-lyd – dog meget mere skramlet end tidligere".

Albummet fik en positiv modtagelse i Gaffa, hvor Jan Opstrup Poulsen beskrev pladen som "lidt af et comeback for Gnags". Andre anmeldelser var mere lunkne. I Politiken beskrev Erik Jensen teksternes budskaber som "forudsigelige", mens Peter Schollert i Jyllands-Posten roste titelnummeret "Dr. Legepladsen", men mente, albummet havde for mange middelmådige numre. Thomas Søie Hansen fra Berlingske Tidende var også mindre positiv: "Det går for langsomt, stilen er udvandet, arrangementerne for lette og løse. Og den rå power, der jo ligger så godt til Peter A.G. blomstrer alt, alt for lidt. Desværre." Titelnummeret roses dog også i denne anmeldelse.

Legepladsen gik ind på en 3. plads på hitlisten, og solgte 2900 eksemplarer i den første uge. Albummet endte dog kun med at tilbringe fire uger i top 40. Peter A.G. Nielsen udtalte i 2017 om albummet: "Det var ambitiøst, og vi forsøgte os med bl.a. strygere. Men vi formåede ikke at skabe numre, der stod lige så stærkt hos folk som sangene med det gamle Gnags, og det endte med, at jeg i stedet fokuserede på en solokarriere – et sted, hvor jeg kunne blive gammel som musiker".

Numre 
 "Dr. Legepladsen"
 "Hed dag"
 "Skyggemanden"
 "Godmorgen solskin"
 "Godt nytår"
 "Se hvor de løber"
 "Mundharmonika"
 "Gul spot"
 "Dette mørke"
 "Under den hvide måne"
 "Vild bippetone"
 "Lige meget hvor langt jeg er væk"
 "Inhaleret"
 "T.A.K."

Tekst og musik: Peter A.G. Nielsen

Noter

Litteratur 
Bille, Torben (red. 2002): Dansk Rock Leksikon. København: Politikens Forlag.
Frøkjær, Troels (2008): "Gnags udsender ny cd og drager på turné" . Artikel, Gaffa (10-04-2012)
Hansen, Thomas Søie (2008): "Tarvelig reggae". Anmeldelse, Berlingske Tidende (10-04-2012)
Jensen, Erik (2008): "Peter A.G. kvæler med kærlighed". Anmeldelse, Politiken (10-04-2012)
Poulsen, Jan Opstrup (2008): "Gammelfar swinger taktstokken på et forfriskende udspil" . Anmeldelse, Gaffa (10-04-2012)
Schollert, Peter (2008): "Gnags: Legepladsen; Hanne Boel: A New Kinda Soul". Anmeldelse, Jyllands-Posten (10-04-2012)

Album fra 2008
Gnags-album
Your Disco Needs You

"Your Disco Needs You" er en disco-sang af den austraske sangerinde Kylie Minogue for hendes syvende studiealbum Light Years (2000). Sangen blev skrevet af Minogue, Guy Chambers og Robbie Williams.

Udgivelse 
Sangen blev udgivet som den femte single fra albummet Light Years den 22. januar 2001 i mange lande. I Australien nåede sangen nummer 20 på ARIA Charts. Selv om sangen var ikke vellykket på hitlisterne var den et hit i Europa herunder Storbritannien.

Den originale version indeholder fire linjer på fransk. I samme session indspillet Minogue versioner med disse linjer i andre sprog, herunder tysk, spansk og japansk.

Coverversioner 
Den russisk-bulgarsk sanger Philipp Kirkorov har brugt musikken til hans sang "Моя песня", men med forskellige tekster.

Randy Jones udgav en coverversion på hans album Ticket to the World i 2008. Randy Jones var den oprindelige cowboy fra amerikansk disco-gruppen Village People.

Formater og sporliste 
Tysk CD single 1
 "Your Disco Needs You" – 3:33
 "Your Disco Needs You" (Almighty Mix Edit) – 3:29
 "Your Disco Needs You" (Almighty Mix) – 8:22
 "Your Disco Needs You" (Tysk version) – 3:33
 "Password" – 3:49

Tysk CD single 2
 "Your Disco Needs You" (Casino Mix) – 3:38
 "Your Disco Needs You" – 3:33
 "Your Disco Needs You" (Almighty Mix) – 8:22
 "Please Stay" (7th District Club Flava Mix) – 6:33

Australsk CD single
 "Your Disco Needs You" – 3:33
 "Your Disco Needs You" (Almighty Mix Edit) – 3:29
 "Your Disco Needs You" (Almighty Mix) – 8:22
 "Your Disco Needs You" (Casino Mix) – 3:38
 "Your Disco Needs You" (Tysk version) – 3:33
 "Password" – 3:49

Hitliste

Eksterne henvisninger 
Your Disco Needs You på Allmusic

Kylie Minogue-sange
Singler fra 2001
Beseler

Beseler eller von Beseler har flere betydninger:
 Carl Georg Christoph Beseler – tysk retslærd, (1809-1888)
 Hans Hartwig von Beseler – tysk general, (1850-1921) 
 Wilhelm Hartwig Beseler – slesvigsk advokat og politiker

Henvisninger 

Efternavne
Danish Open (tennis)

Danish Open (sponsornavn e-Boks Open) var en professionel kvindelig tennisturnering, som blev spillet indendørs på hardcourt-underlag i årene 2010 til 2012. Turneringen blev afholdt i Farum og var en del af WTA Touren. Turneringen blev nedlagt i 2012 på grund af manglende sponsorstøtte.

Finaler

Single

Double

Kilder 
 2010 Sony Ericsson WTA Tour Calendar  (PDF).
 CoreTennis: e-boks Danish Open.

Noter 

Open (tennis)
WTA Tour
Etableret i 2010
Ophørt i 2012
Emil Holm (godsejer)

Emil Holm (født 2. november 1819 på Christianshavn, død 30. maj 1917) var en dansk apoteker og godsejer, bror til godsejer Jacob Holm og halvbror til Georg, Ludvig og Christian Holm. Sønnen af samme navn var forsøgsleder ved Landbohøjskolen.

Emil Holm var søn af grosserer Jacob Holm og dennes hustru i andet ægteskab. Han uddannedes som farmaceut og drev 1844–54 apoteket i Nyborg. Derpå købte han Lerchenfeld ved Kalundborg som han drev i omtrent 30 år, og hvor han blev foregangsmand inden for oplysningsarbejdet. 1914 solgte han godset. 1891–14 var Holm også medejer af Sidinge Vig. 1883-1911 var han tilsynsmand ved Landbohøjskolen, 1884 landbrugets første repræsentant i Grosserersocietetets smørnoteringsudvalg og var 1888–91 medlem af Københavns Borgerrepræsentation. Holm blev Ridder af Dannebrog 1881, etatsråd 1892 og Dannebrogsmand 1911.

I 1871 stiftede han sammen med tre søstre, Emilie, Julie og Marie Holm, et familielegat, Grosserer Jacob Holms Legat for Trængende fornemmelig af Familien, hvis uddelinger dog også kan gå til trængende, som ikke hører til slægten Holm.

Han blev gift 15. maj 1846 med Marie Fritze Julie Bierfreund (11. oktober 1820 i Holbæk – 3. marts 1887 i København).

Kilder 
 Emil Holm i Dansk Biografisk Leksikon 

 Kraks Blaa Bog 1910 

Apotekere fra Danmark
Godsejere fra Danmark
Riddere af Dannebrog
Personer fra København
Medlemmer af Københavns Borgerrepræsentation i 1800-tallet
Personer i Kraks Blå Bog (afdøde)
Personer i Dansk Biografisk Leksikon
Legatstiftere fra Danmark
Filantroper fra Danmark
Emil 01
Etatsråder fra Danmark
Birmingham St George's F.C.

Birmingham St George's Football Club var en fodboldklub i Birmingham, England, som eksisterede i perioden 1881–92. Klubben blev dannet i 1881 som en fusion af Mitchells FC og St George's FC, og den spillede indtil 1888 under navnet Mitchell St Georges FC.

Klubben debuterede i FA Cup 1881-82, hvor den tabte 1-9 i første runde til Wednesbury Old Athletic FC. Herfter deltog klubben i FA Cup'en hver sæson indtil klubben blev lukket i 1892. Bedste resultat blev opnået i sæsonen 1888-89, hvor holdet nåede kvartfinalen, hvor den tabte 0-2 til den senere vinder, Preston North End FC.

Birmingham St George's var med til at grundlægge ligaen The Combination i 1888, hvor den i den første sæson endte som nr. 10 ud af 12 hold. Klubben stillede endvidere med ligaens formand, Mr. H. Mitchell. The Combination lukkede efter kun en sæson, så Birmingham St George's ansøgte om at blive valgt ind i The Football League. Klubben tabte imidlertid afstemningen men modtog flest stemmer blandt de klubber, der ikke blev valgt. I 1889 var de i stedet med til at grundlægge ligaen Football Alliance, som i 1892 blev slået sammen med The Football League, men hvor Birmingham St George's blev den eneste klub fra Football Alliance, som ikke kom med over i The Football League. Da Aston Villa FC og Small Heath FC begyndte at dominere i Birmingham-området, blev klubben lukket i 1892 på grund af finansielle problemer.

Kilder / eksterne henvisninger 
 Football Club History Database – Mitchell St Georges FC 
 Football Club History Database – Birmingham St Georges FC 

Fodboldklubber i England
Etableret i 1881
Ophørt i 1892
Strange Clouds

Strange Clouds er det andet studiealbum fra den amerikanske hip hop-kunstner B.o.B og er sat til udgivelse den 1. maj 2012, på Grand Hustle Records, Rebel Rock Entertainment, og Atlantic Records.

Sporliste

Referencer 

Album fra 2012
B.o.B-album
Hiphopalbum
Jarmers Plads

Jarmers Plads er en plads på grænsen mellem Vesterbro og Indre By i København.

Pladsen har navn efter Jarmers Tårn, ruinen af et middelalderligt fæstningstårn fra voldanlæggene, der omkredsede byen indtil midten af det 19. århundrede. Da befæstningen blev opgivet i de følgende årtier, blev voldene jævnet og voldgravene fyldt op. Jarmers Tårn var for længst forsvundet, men området blev udgravet i forbindelse med den nordiske udstilling i 1888, og resterne af tårnet blev bagefter sat i stand som ruin for at minde byens fortid som befæstet.

Udover Jarmers Tårn prydes pladsen også af en kopi af Auguste Cains skulptur Lion et lionne se disputant un sanglier, der viser en løve og en løvinde, der kæmper om en vild orne. Skulpturen blev skabt i 1879, og kopien blev sat op i 1889 som en gave fra Carl Jacobsens legat Albertina.

Området udenfor Realkredit Danmarks bygning på Jarmers Plads blev omdannet af Hansted Holscher Arkitekter i 1996-1997.

Noter

Eksterne henvisninger 

Torve og pladser i København
Indre By (København)
De Holmske Legater

De Holmske Legater er tre legater stiftet af medlemmer af handelsdynastiet Holm, som nedstammer fra grosserer Jacob Holm (1770-1845). Legaterne er både familielegater og legater for almenvellet.

I 1871 (fundats stadfæstet 19. maj) stiftede godsejer Emil Holm sammen med tre søstre, Emilie, Julie og Marie Holm, et familielegat, Grosserer Jacob Holms Legat for Trængende fornemmelig af Familien, hvis uddelinger dog også kan gå til trængende, som ikke hører til slægten Holm. Det var ved stiftelsen på 20.000 rigsdaler og blev senere forhøjet til 40.000. Renterne uddeltes i livsvarige lodder på 200 kr. til trængende descendenter efter Jacob Holm eller til andre trængende.

Legat stiftet til Minde om den i Aaret 1845 afdøde Grosserer Jacob Holm fornemmelig for trængende af hans Slægt blev oprettet ifølge testamentariske bestemmelser af grosserer Georg Holm og hustru efter fundats af 9. juli 1874 og kgl. konfirmeret den 24. juli 1874. 

Grosserer Georg Holm og Hustrus Legat blev oprettet ifølge proprietær Jacob Harald Holms gavebrev af 15. juni 1906 efter fundats af 14. august og 10. september 1914 og blev kgl. konfirmeret den 21. september 1914.

Forvekslingsmulighed 
Professor Peder Holm (1706-1777), som ikke er relateret til handelsfamilien, stiftede allerede 1766 Det Holmske Legat på 400 rigsdaler, hvis renter i 3 år tilfaldt to teologiske studerende, der skulle bo på Regensen i den såkaldte Lille Kirkegang nr. 1.

Kilder

Eksterne henvisninger 
 De Holmske Legaters hjemmeside 

Legater fra Danmark
Etableret i 1766
Etableret i 1871
Etableret i 1874
Etableret i 1914
Slægten Holm (efterkommere af Peder Pedersen Fyen)
Christian Holm (politiker)

Christian Frederik Holm (født 28. juli 1867 i Taarbæk, død 24. februar 1939) var en dansk grosserer og politiker.

Karriere 
Han blev student fra Birkerød Kost- og Latinskole 1889, tog filosofikum 1890 og blev 1892 løjtnant i Gardehusarregimentet. Dernæst blev Holm uddannet i Königsberg og London fra 1893 og indtrådte efter sin hjemkomst 1894 i familiefirmaet Jacob Holm & Sønner.

Han blev formand for Aktieselskabet Theodor Møllers Olieraffinaderi 1905 og var formand for Foreningen til Hovedstadens Forskønnelse 1910-12, 1920-26 og igen fra 1934 til sin død. Han var sekretær i Foreningen af 9. December 1859 fra 1909 og bestyrelsesmedlem i Fængselsselskabet i København. Han var involveret i mange lokalpolitiske sager i København, således restaureringen af Christianshavns Vold (1916) og af indsamlingen til Grundtvigskirken. 1918-30 var han præsident for Det Danske Spejderkorps. 1918 blev han Ridder af Dannebrog.

Politiker 
Han var politisk konservativ og leder af protestbevægelsen mod J.C. Christensens indtræden i regeringen 1909 (Protest-Udvalget og Folketoget af 29. August 1909 mod J.C. Christensen). 1921–24 var han medlem af Folketinget (valgt i Søndre Storkreds), hvor han 1922 stemte mod forsvarsordningen. 1928 var han ledende i bevægelsen mod opførelsen af radiofonibygningen ("Stærekassen"), hvilket bragte han i konflikt med andre medlemmer af Foreningen til Hovedstadens Forskønnelse.

Han blev gift 5. november 1901 i Vor Frue Kirke med Karen Rohde (12. februar 1882 i København – ?), datter af grosserer, etatsråd J.G. Rohde (1849-1921) og Julie Martine Wienberg (1854-1924).

Der findes et portrætmaleri af Heinrich Dohm fra 1928.

Kilder 
 Emil Holm i Dansk Biografisk Leksikon

Riddere af Dannebrog
Personer fra København
Grosserere fra Danmark
Foreningsformænd fra Danmark
Kavaleriofficerer fra Danmark
Folketingsmedlemmer i 1920'erne
Tidligere folketingsmedlemmer fra Det Konservative Folkeparti
Personer i Kraks Blå Bog (afdøde)
Personer i Dansk Biografisk Leksikon
Christian 03
Christian Holm (1835-1920)

Andreas Peter Christian Holm (født 1. november 1835 i København, død 10. oktober 1920) var en dansk grosserer og etatsråd.

Han var søn af etatsråd, grosserer Christian Holm (1807-1876) og indtrådte i firmaet Jacob Holm & Sønner 1861. Holm sad i bestyrelsen for Sygeplejeforeningen for Christianshavn, var medlem af Privatbankens bankråd og Ridder af Dannebrog.

Han var gift med Emilie Severine Nathalie Zøylner (7. december ? i Hørsholm – ?).

Børn 
 Dagmar Holm (1863-1954) oo Franz Neruda
 Ingeborg Holm (1864-1933)
 Christian Frederik Holm (1867-1939)
 Poul Holm (1874-1955)

Kilder 
 Kraks Blaa Bog 1910

Riddere af Dannebrog
Personer fra København
Grosserere fra Danmark
Fabrikanter fra Danmark
Personer i Kraks Blå Bog (afdøde)
Danskere i 1800-tallet
Danskere i 1900-tallet
Christian 02
Etatsråder fra Danmark
E-Boks Open 2012 Damesingle

E-Boks Open 2012 Damesingle var en del af tennisturneringen E-Boks Open 2012. Hovedturneringen blev afviklet i Farum 9.-15. april 2012.

Vinder blev den andenseedede Angelique Kerber, der i finalen slog den topseedede hjemmebanefavorit Caroline Wozniacki, der dermed for første gang ikke vandt en WTA-turnering på dansk grund.

Finale

Øverste halvdel

Nederste halvdel

Noter

Eksterne henvisninger 
 . Hentet 2012-06-26.

WTA Tour 2012
Loldrup Sø

Loldrup Sø er en privatejet sø der ligger nord for Viborg Nørresø, som den også har afløb til via Nørremølle Å, og er således en del af Gudenåens afvandingsområde. Loldrup Sø ligger i en tunneldal, der går fra Mariager Fjord til Hald Sø.
Loldrup Sø modtager vand fra henholdsvis Nørremølle Å mod nord og Stigsbæk mod øst.

Søens er omgivet af intensivt dyrkede landbrugsarealer. De tættest beliggende arealer er udlagt som eng eller græsmarker, der afgræsses af kreaturer eller får.

I Loldrup Sø er lever der ifølge en undersøgelse udført af det daværende Viborg Amt i 2003, fiskearterne brasen, skalle, gedde, aborre, sandart, hork, karpe og ål, og der har tidligere været et betydeligt fiskeri i søen.

Eksterne kilder og henvisninger 

 Danmarks Søer, Søerne i Nordjyllands og Viborg Amter, af Thorkild Høy m.fl. 
 Om Loldrup Sø på Viborg Kommunes websted

Søer i Viborg Kommune
Næseblod

Næseblod er en blødning, som er forbundet med hul på et eller flere blodkar i næsen, næsehulen eller bihulerne.

Næseblod optræder ofte i forbindelse med slag som rammer næsen. Blodårevæggene i næseslimhinderne er i sig selv relativt tynde, så at enkelte kan få blodspor eller blødning af at pudse næsen for voldsomt. 

Kropsskader
Næse
Japansk-russiske traktat 1925

Den Japansk-russiske traktat af 1925 (日ソ基本条約 Nisso Kihon Jōyaku) var den traktat, hvorved Kejserriget Japan og Sovjetunionen gensidigt anerkendte hinanden. Traktaten blev underskrevet den 20. januar 1925. Ratifikationerne blev udvekslet i Peking den 26. februar 1925. Traktaten blev registeret i League of Nations Treaty Series den 20. maj 1925.

Baggrund 
Efter Ruslands nederlag i den Russisk-japanske krig 1904–1905 blev normale betingelser for samvirket mellem de to lande skridt for skridt skabt ved 4 sæt af traktater indgåede mellem 1907 og 1916. Da Romanov-dynastiet blev sat fra magten i Rusland efter Februarrevolutionen, og Japan intervenerede i Sibirien efter Oktoberrevolutionen, skabtes en stor mistillid mellem Japan og det nydannede Sovjetrusland.

Efter en række forhandlinger, der blev afholdte i Peking i 1924–1925, accepterede Japan at give diplomatisk anerkendelse af Sovjetunionen og at trække sine tropper ud af den nordlige halvdel af øen Sakhalin mod, at Sovjetunionen anerkendte Portsmouth-traktaten og at vise hensyn til alle aftaler indgåede mellem det tidligere russiske zardømme og Japan, herunder en fiskeriaftale fra 1907.

Den Japansk-russiske traktat blev undertegnet af Lev Mikhajlovitj Karakhan på vegne af Sovjetunionen og af Kenkichi Yoshizawa på vegne af Japan den 20. januar 1925.

Referencer

Eksterne henvisninger 
 Traktatens tekst (engelsk)

Russiske traktat 1925
Sovjetunionen i mellemkrigstiden
Traktater
Keizō Komura

Keizō Komura (japansk: 古村 啓蔵) (25. juni 1896 – 7. februar 1978) var viceadmiral i den kejserlige japanske flåde under 2. verdenskrig. 
Komura havde kommandoen over krydseren Chikuma under angrebet på Pearl Harbor den 7. december 1941. Komura var involveret i maritime operationer i det Indiske Ocean med styrker ledet af hangarskibe og deltog i flere søslag, herunder slaget om Midway og slaget ved Santa Cruz-øerne.

Komura var kaptajn på slagskibene Fusō fra december 1942 – juni 1943 og på Musashi fra juni–december 1943.

Komura blev den 1. november 1943 forfremmet til kontreadmiral, og som udnævnt chef for 1. task force deltog Komura i Slaget i det Filippinske hav i juni 1944. I oktober 1944, kort forinden Slaget om Leyte Gulf, overtog Komura kommandoen over 1. hangarskibsdivision. 

Den 6 april 1945 modtog Komura ordre om at angribe den amerikanske invasionsstyrke på Okinawa. Den lette krydser Yahagi var beordret til at ledsage slagskibet Yamato fra Tokushima på dets selvmordsmission mod den amerikanske flåde. Den 7. april 1945, kl. 12.20 blev Yamato's flåde angrebet af den amerikanske Task Force 58 med 386 fly (180 jagerfly, 75 dykbombere og 131 torpedo-bombefly). Kl. 12:46 ramte en torpedo Yahagi direkte i maskinrummet, hvilket dræbte samtlige besætningsmedlemmer i maskinrummet og bragte skibet til standsning. 'Yahagi blev herefter ramt af i hvert fald yderligere seks torpedoer og 12 bomber i de følgende luftangreb. Yahagi kæntrede og sank kl. 14:05 og tog 445 besætningsmedlemmer med i dybet. Komura var blandt de overlevende, der blev reddet af den ledsagende destroyer Yukikaze''.

I maj 1945 blev Komura udstationeret i Tokyobugten som befalingshavende officer i Yokosuka Naval District indtil den 30. november 1945.

Militærfolk fra Japan
Admiraler
Institut for Arkitektur og Medieteknologi

Institut for Arkitektur og Medieteknologi er et institut på Aalborg Universitet under Det Tekniske Fakultet for IT og Design. På instituttet er de primære fokusområder arkitektur, design, medier og teknologi.

Uddannelser 

 Bachelor:
 Arkitektur og Design
 Medialogi

Kandidat:
 Medialogi
 Architecture
 Lighting Design
 Industrial Design
 Urban Design
 Service Systems Design
 Sound and Music Computing
 Mobilities & Urban Studies

Eksterne henvisninger
Instituttets hjemmeside

Institutter ved Aalborg Universitet
Rejse til nattens ende

Rejse til nattens ende (fransk: Voyage au bout de la nuit) er en roman fra 1932 af Louis-Ferdinand Céline. Célines alterego, Ferdinand Bardamu, beretter om sit arbejde som fattiglæge og sin nomadiske livsførelse i Paris' fattigkvarterer, Flanderns skyttegrave, det koloniale Afrika og Detroits fabrikker. Romanen er præget af en misantropi og pessimisme.

Rejse til nattens ende blev Célines gennembrud og er et af det 20. århundredes store prosaværker.

Se også
Det 20. århundredes 100 bøger ifølge Le Monde

Romaner fra Frankrig
Litteratur i 1932
Louis-Ferdinand Céline

Louis-Ferdinand Céline (født Louis-Ferdinand Destouches den 27. maj 1894 i Courbevoie, død 1. juli 1961 i Meudon) var en fransk læge og forfatter, der er mest kendt for romanerne Rejse til nattens ende (Voyage au bout de la nuit) og Død på kredit (Mort à crédit).

Célines fortællinger er kendetegnet af en opbrudt form og med et usminket og realistisk hverdagssprog. Denne stil og de medrivende fortællinger gjorde ham til en af det 20. århundredes største og mest indflydelsesrige litterære skikkelser.

Opvækst og liv 

Céline blev født ind i en småborgerlig familie i udkanten af Paris, deltog i 1. verdenskrig, blev derefter uddannet til læge og rejste i Afrika og Amerika. Tilbage i Frankrig indledte han sin litterære karriere med publikationen af Rejse til nattens ende, som gav ham momentan berømmelse i litterære kredse. Céline blev dog også kendt for at forfatte antisemitiske pamfletter og agitere for en alliance mellem Frankrig og Nazityskland under 2. verdenskrig. Efter De Allierede landgang i Normandiet 1944 flygtede Céline til Danmark.
Efter krigen krævede den franske regering ham udleveret til retsforfølgelse for landsforræderi, et forhold der kunne medføre dødsstraf. De danske myndigheder reagerede ved at varetægtsfængsle Céline i Vestre Fængsel, i mens den franske udleveringsbegæring blev behandlet. Céline sad fængslet i over et år i Danmark uden dom . Céline opholdt sig i Danmark mellem 1945 og 1951, fra maj 1948 til juli 1951 i Korsør. Céline vendte derefter tilbage til Frankrig, hvor han døde i 1961.

Forfatterskab og eftermæle 
Der kan trækkes tråde fra Rejse til nattens ende og Død på kredit til skrivningen af misdannelsesromaner som Jack
 Kerouacs Vejene (On the Road) og Salingers Forbandede ungdom (The Catcher in the Rye) og på forfatterskaberne til William S. Burroughs, Günter Grass, Joseph Heller, Jean-Paul Sartre og Kurt Vonnegut. Charles Bukowski erklærede Céline for "den største forfatter i 2.000 år".

Bibliografi

Videnskabelige arbejder 
 La Vie et l'œuvre de Philippe Ignace Semmelweis, doktordisputats (1924)
 La Quinine en thérapeutique (1925)

Skønlitterær produktion 
 Rejse til nattens ende (Voyage au bout de la nuit) (1932)
 L'Église (1933)
 Hommage à Émile Zola (1933)
 Død på kredit (Mort à crédit) (1936)
 Mea culpa (1936)
 Guignol's band (1944)
 Casse-pipe (1949)
 Féerie pour une autre fois (1952)
 Normance (1954)
 Entretiens avec le Professeur Y (1955)
 D'un château l'autre (1957)
 Nord (Nord) (1960)

Publiceret posthumt 
 Le Pont de Londres − Guignol's band II (1964)
 Rigodon (1969)

Pamfletter 
 Mea Culpa (1936)
 Bagatelles pour un massacre (1937)
 L'École des cadavres (1938)
 Les Beaux Draps (1941)

Andre skrifter 
 Breve fra Vestre Fængsel (2017)

Referencer

Eksterne henvisninger 

 Blad om Louis-Ferdinand Céline 
 Selskabet for studier om Louis-Ferdinand Céline  
  Pedersen, H., & Beretning. (1975). Céline og Danmark. Kbh.: Gyldendal.

Romanforfattere fra Frankrig
Læger fra Frankrig
Antisemitisme
Faglitterære forfattere fra Frankrig
Fransksprogede forfattere
Institut for Læring og Filosofi

Institut for Læring og Filosofi er et tværfagligt institut, som hører til alle fire fakulteter på Aalborg Universitet.

Instituttet bedriver forskning og undervisning i uddannelse, læring og filosofi. Under det Humanistiske, Samfundsvidenskabelige, Sundhedsvidenskabelige, samt Ingeniør- og Naturvidenskabelige Fakultet udbydes ph.d.-uddannelser.

Instituttet ledes af en institutleder.

Eksterne henvisninger 
 Hjemmeside

Institutter ved Aalborg Universitet
Ashley Williams

Ashley Williams (født 12. november 1978) er en amerikansk film- og Broadway-skuespillerinde. Hun er bedst kendt for sin rolle som Victoria (2006-2011) i How I Met Your Mother og for filmen Something Borrowed.

Eksterne henvisninger 
 

Skuespillere fra USA